Gulbės

Gulbės (Cygnus) – antinių (Anatidae) šeimos stambūs vandens paukščiai. Šioje gentyje esančios gulbės nebylės yra viena stambiausių pasaulyje skraidanti paukščių rūšis. Priklausomai nuo rūšies, kūno plunksninis apdaras baltas arba juodas, tik juodakaklės gulbės dvispalvės, kurių kaklas juodas, o likusi kūno dalis balta. Sibirinės mažosios gulbės yra mažiausi gulbių genties paukščiai. Vidutiniškai gyvena 20 - 30 m. priklausomai nuo rūšiesanimals.mom.me / For How Long Does a Swan Live?  By Eleanor McKenzie, seniausia žinoma gulbė sulaukė 40 m. amžiaus ir mirė 2009 m.sciencedaily.com / World’s Oldest Swan Found Dead In Denmark Date: February 14, 2009, Source: University of Copenhagen

 Paplitimas 
Paplitusios Eurazijos, Šiaurės Amerikos, Pietų Amerikos, Australijos žemynų paatogrąžių, vidutinio, subpoliarinio, poliarinio klimato juostose. Australijos žemyne savaiminės juodosios gulbės gyvena subtropinėje, subekvatorinėje bei ątogrąžų klimato juostose.

 Lietuvoje 
Lietuvoje aptinkamos 4 rūšys, iš jų 3 vietinės, 1 nevietinė:
 Gulbė nebylė (Cygnus olor). Lietuvoje įprasta, gausiausiai perinti vietinė rūšis.
 Gulbė giesmininkė (Cygnus cygnus). Perinti ir antra pagal gausumą vietinė rūšis. Įrašyta į Lietuvos raudonąją knygą.
 Sibirinė mažoji gulbė (Cygnus columbianus bewickii). Mažosios gulbės porūšis. Lietuvoje dažniausiai aptinkama tik paukščių migracijų metu. Peri atsitiktinai ir labai retai. Įrašyta į Lietuvos raudonąją knygą.
 Juodoji gulbė (Cygnus atratus). Lietuvos gamtoje aptinkamos retai ir tik išleistos ar ištrukusios iš nelaisvės, ar atklydusios iš Vakarų Europos, į kurią buvo introdukuotos iš Australijos. Invazinė rūšis.

 Klasifikacija 
Gulbių (Cygnus) gentis išskiriama į 4 pogentes. Žemėje gyvena 6 rūšys, viena rūšis išnykusi: 

 Chenopis - Australazinių gulbių pogentė:
 Cygnus atratus - Juodoji gulbė; savaime paplitusi Australijoje. 1864 m. introdukuota Naujojoje Zelandijoje. 
 † Cygnus sumnerensis - Naujazelandinė gulbė; išnykusi. Buvo paplitusi Naujosios Zelandijos Pietų ir Čatamo salose. Buvo 2 porūšiai:
 † Cygnus sumnerensis chathamensis; buvo paplitusios Čatamo salose.
 † Cygnus sumnerensis sumnerensis; buvo paplitusios Pietų saloje.

 Cygnus - Tikrųjų gulbių pogentė:
 Cygnus buccinator Richardson, 1831 - Gulbė trimitininkė; stambiausia Šiaurės Amerikos gulbių rūšis.
 Cygnus cygnus Linnaeus, 1758 - Gulbė giesmininkė; peri šiaurinėje Eurazijoje, žiemoja Eurazijos vidutinių platumų klimato zonose.
 Cygnus columbianus Ord, 1815 - Mažoji gulbė; Išskiriami 2 porūšiai, kurie neretai pripažystami atskiromis rūšimis:
 Cygnus columbianus bewickii Yarrell, 1830 - Sibirinė mažoji gulbė; peri Eurazijos tolimoje šiaurėje, nors retai, bet pasitaiko perinčių ir vidutinių platumų klimato juostoje.
 Cygnus columbianus columbianus Ord, 1815 - Kanadinė mažoji gulbė; peri Šiaurės Amerikos tolimoje šiaurėje.

 Olor pogentė:
 Cygnus olor - Gulbė nebylė; stambiausia gulbių rūšis, bei stambiausia pasaulyje skraidanti rūšis. Paplitusios Eurazijos vidutinio ir iš dalies subtropinio klimato juostose. 

 Sthenelides pogentė:
 Cygnus melancoryphus - Juodakaklė gulbė; paplitusi Pietų Amerikoje.

 Galerija 

 Šaltiniai 

Kategorija:Antiniai